রামুর গর্জনিয়ায় সশস্ত্র সন্ত্রাসীদের গুলি ও দায়ের কোপে পিতা-পুত্র নিহত
রামুর গর্জনিয়ায় সশস্ত্র সন্ত্রাসীদের গুলি ও এলোপাতাড়ি দায়ের কোপে  এবার প্রাণ হারালো পিতা-পুত্র। সোমবার (২২ এপ্রিল) রাত ১ টার দিকে রামু উপজেলার গর্জনিয়া ইউনিয়নের থোয়াইংগাকাটা এলাকার ঘোনারপাড়া গ্রামে এ ঘটনা ঘটে। নিহতরা হলেন, গর্জনিয়া ইউনিয়নের ৩ নং ওয়ার্ডের থোয়াইগ্যাকাটা এলাকার জাফর আলম (৫৫)পিতা মৃত নুরুল ইসলাম, মোঃ সেলিম (৩৩) পিতা জাফর আলম।

ঘটনার পর পরেই গর্জনিয়া ফাঁড়ী পুলিশ দ্রুত ঘটনাস্থল যায়। সেখান থেকে পুলিশ মৃতদেহ ২টি উদ্ধার করে প্রথমে নাইক্ষ্যংছড়ি এর পর ময়নাতদন্তের জন্য  কক্সবাজার মেডিকেল কলেজ হাসপাতালের মর্গে প্রেরণ করেন।
রামু থানা পুলিশের অফিসার ইনচার্জ (ওসি) আবু তাহের দেওয়ান ঘটনার সততা নিশ্চিত করে এ প্রতিবেদককে জানান তিনি ঘটনাস্থল পরিদর্শন করেন এবং জড়িতদের ধরতে অভিযান চলমান রয়েছে।
স্থানীয় লোকজন ও নিহত পরিবার সূত্রে জানা যায় রাতে বার্মিজ অবৈধ গরু পাচারকে কেন্দ্র করে এ ঘটনা ঘটে।  সম্প্রতি গর্জনিয়া ও কচ্ছপিয়ায়  এ বিষয়ে গর্জনিয়া ও কচ্ছপিয়া আরও দুটি হত্যাকান্ড সংঘটিত হয়। এদিকে গত রাতের পিতা-পুত্রের জুড়া খুনের ঘটনায় পুরো এলাকায় থমথমে পরিস্থিতি বিরাজ করছে।



রামুর গর্জনিয়ায় সশস্ত্র সন্ত্রাসীদের গুলি ও এলোপাতাড়ি দায়ের কোপে  এবার প্রাণ হারালো পিতা-পুত্র। সোমবার (২২ এপ্রিল) রাত ১ টার দিকে রামু উপজেলার গর্জনিয়া ইউনিয়নের থোয়াইংগাকাটা এলাকার ঘোনারপাড়া গ্রামে এ ঘটনা ঘটে। নিহতরা হলেন, গর্জনিয়া ইউনিয়নের ৩ নং ওয়ার্ডের থোয়াইগ্যাকাটা এলাকার জাফর আলম (৫৫)পিতা মৃত নুরুল ইসলাম, মোঃ সেলিম (৩৩) পিতা জাফর আলম।